  Майя Бывальцева Удмуртиын «Агростартап» программалы луыса 33 выль фермеръёс возёсъёс но 66 выль ужан интыос кылдозы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Тужгес трос агростартапъёс Сьӧлта ёросын усьтӥськозы – вить. Быдэн ньыль фермер возёсъёс Пичи Пурга но Сарапул ёросъёсын кылдозы, быдэн куинь – Дэри но Алнаш ёросъёсын, быдэн кык – Вотка, Ува, Каракулино но Шаркан ёросъёсын. Озьы ик ас фермер ужзэс мытозы Юкаменск, Якшур-Бӧдья, Яр, Можга ёросъёсын но Ижкарын улӥсьёс. Тодэ вайытом, 2020-тӥ арын «Агростартап» программая 89 миллион 100 сюрс манет тыр грантъёс люкылозы, тужгес троссэ вить миллион манет сётозы. Вожвылъяськонэ оглом 100-лэсь трос ӵектосъёс пыриськизы. Вормисьёслэн лыдметэнызы министерстволэн  тодматскыны луэ.  Тодэ вайытом, кылем арын «Агростартап» программа улсын грантъёс люкылонъя вожвылъяськонын Удмуртиысь 17 ёросъёсысь 46 фермер ӵектосъёс вормисе потӥзы. Соосты улонэ пыӵатон понна оглом 116 миллион манет висъязы. Ватсалом, эшшо 10 фермеръёс «Семьялэн фермаез» но «Кутскись фермер» ӧръёсъя грантъёс басьтӥзы.  Тегъёс: Ижкар Удмуртия гуртвозёс фермеръёс 100ар грантъёс  